**KEMIJA 9. razred**

**DELO NA DALJAVO (DOMA), sreda, 13. 5. 2020**

**Poliamidi**

**Navodila za učence**

Spoznal/-a boš kaj so sintezni poliamidni materiali. Spoznali smo že nastanek poliestrov s kondenzacijsko polimerizacijo. Poleg estrov so med umetnimi polimeri pomembni tudi poliamidi, ki jih uporabljamo v tekstilni industriji.

V **učbeniku na str. 106-107**, si **preberi** kaj so **poliamidi** in **kako delimo polimere**. **V zvezek** si **zapiši naslov** Poliamidi in prepiši zapis v zvezek.

***Razišči in razmisli***

* Na tekstilnem izdelku (majice, nogavice…) poišči tekstilno etiketo. Na izdelku je napisana njegova surovinska sestava in navodila za vzdrževanje.

*Primer: ženske nogavice iz najlona – tekstilna etiketa. Poliamid 89% in elastan 11% sta umetna polimera. Nogavice so narejene samo iz umetnih polimerov*

 najlonke

**ZANIMIVOST***: NAJLONSKA ZGODBA O USPEHU*

*Prve najlonke so se pojavile na tržišču leta 1939. Bile so velik hit, saj so jih prodali v prvem letu, ko so prišle v prodajo, 64 milijonov. Vendar jih je bilo kmalu težko dobiti, saj so ZDA čez dve leti vstopile v drugo svetovno vojno in najlon je bil potreben za padala, vrvi, šotore in druge izdelke za vojsko. Njihov prodajni uspeh se je po vojni nadaljeval. Njihov vpliv na družbo je viden še danes, saj so najlonke sinonim za vse vrste ženskih hlačnih nogavic. Prvi izdelek iz najlona pa so bile zobne krtačke.*

*Zapis v zvezek, sreda, 13. 5. 2020*

POLIAMIDI

V poliamidih je amidna funkcionalna skupina - CONH -.



Med umetne poliamidne materiale uvrščamo **najlon** (iz najlona so izdelane različne vrvi, različnih oblačil…) in **kevlar** (uporabljajo za izdelavo neprebojnih jopičev).

|  |
| --- |
| **POLIMERI** |
| **NARAVNI** | **UMETNI** |
| **Polisaharidi**(škrob, celuloza) | **Adicijski polimeri**( polieten, polipropen, teflon) |
| **Polipeptidi, beljakovine**( svila, volna, lasje, dlaka, pajkova mreža) | **Kondenzacijski polimeri**(poliamidi, poliestri) |
|  **Drugo** ( DNK, kavčuk) |  |